CELEX: 62019TN0528
Language: et
Date: 2019-07-24 00:00:00
Title: kohtuasi T-528/19: 24. juulil 2019 esitatud hagi — Arranz de Miguel jt versus EKP ja SRB

9.9.2019   
            
            
               ET
            
            
               Euroopa Liidu Teataja
            
            
               C 305/71
            
         
      24. juulil 2019 esitatud hagi — Arranz de Miguel jt versus EKP ja SRB
      (kohtuasi T-528/19)
      (2019/C 305/81)
      Kohtumenetluse keel: hispaania
      
         Pooled
      
      
         Hagejad: Ricardo Arranz de Miguel (Madrid, Hispaania), Alejandro Arranz Padierna de Villapadierna (Madrid), Felipe Arranz Padierna de Villapadierna (Madrid), Ricardo Arranz Padierna de Villapadierna (Madrid), Nicolás Arranz Padierna de Villapadierna (Madrid) (esindajad: advokaadid R. Pelayo Jiménez ja A. Muñoz Aranguren)
      
         Kostjad: Euroopa Keskpank, Ühtne Kriisilahendusnõukogu
      
         Nõuded
      
      Hagejad paluvad Üldkohtul:
      
                  —
               
               
                  tunnistada EKP ja SRB lepinguvälist vastutust tulenevalt hagiavalduses täpsustatud rikkumistest ja kohustada viimaseid hüvitama hagejatele tekitatud kahju, mille hüvitise summa arvutatakse vastavalt nende aktsiate rahalisele väärtusele, ning teise võimalusena mõista kostjateks olevatelt institutsioonidelt välja hüvitis, mis vastab summale 0,8442 eurot/aktsia.
               
            
                  —
               
               
                  suurendada sissenõutavat summat intressi võrra vastavalt Hispaania aastasele inflatsioonimäärale, mille Eurostat on välja arvutanud alates 6. juunist 2017 kuni käesolevas asjas kohtuotsuse kuulutamiseni, ning viivis alates selle kohtuotsuse kuulutamise kuupäevast, millega tunnistatakse kahju hüvitamise kohustust, kuni tegeliku tasumiseni.
               
            
                  —
               
               
                  mõista kohtukulud välja kostjateks olevatelt institutsioonidelt.
               
            
         Väited ja peamised argumendid
      
      Väited ja peamised argumendid on samad, mis on esitatud kohtuasjas T-659/17, Vallina Fonseca vs. Ühtne Kriisilahendusnõukogu (ELT 2017, C 424, lk 42).
      Seoses Euroopa Keskpangaga väidavad hagejad eelkõige, et on rikutud õiguspärase ootuse põhimõtet ning hoolsuskohustust ja hea halduse põhimõtet.